Big Gun

To Big Gun είναι ένα τραγούδι των AC/DC, το οποίο γράφτηκε από τους κιθαρίστες Άνγκους και Μάλκολμ Γιανγκ. Κυκλοφόρησε ως single το 1993 και υπάρχει στη λίστα κομματιών (soundtrack) της ταινίας του Άρνολντ Σβαρτσενέγκερ, Last Action Hero και στις επαναλήψεις του τοκ σώου, Savage Nation. Ήταν το πρώτο κομμάτι του συγκροτήματος, που έφθασε στην κορυφή του Album Rock Tracks, το 1993. Οι AC/DC τό έχουν τραγουδήσει μόλις μια φορά σε ζωντανή πρόβα, που έκαναν το 1996, στη Φλόριντα, αλλά ποτέ σε επίσημη αυναυλία, αν και θεωρείται ένα από τα αγαπημένα κομμάτια του κοινού τους.^ acdc-bootlegs.com  
Βίντεο κλιπ

Σκηνοθέτης του βίντεο κλιπ είναι ο Ντέιβιντ Μόλετ.^ mvdbase.com  Ξεκινά με τον Άρνολντ Σβαρτσενέγκερ να μπαίνει σε μια συναυλία των AC/DC. Καθώς περπατά ανάμεσα στο πλήθος παρατηρώντας κάθε μέλος του συγκροτήματος, ο Άνγκους Γιανγκ, κλωτσά το καπέλο του, προς το μέρος του Σβαρτσενέγκερ. Όταν ο Σβαρτσενέγκερ το φορά, τα ρούχα του γίνονται ίδια με αυτά του Γιανγκ. Τότε, ξεκινά να μιμείται τις κινήσεις του Γιανγκ, όταν εκείνος βρίσκεται επί σκηνής και στη συνέχεια τον ανεβάζει στην πλάτη του, "παίζοντας" ακόμα την κιθάρα του. Στο βίντεο συμμετέχει και ο Αμερικανο-αρμένιος Σάβο Ονταντιτζάν, μετέπειτα μπασσίστας του μέταλ συγκροτήματος System of a Down. 

Το βίντεο είναι παρόμοιο με αυτό του "You Could Be Mine", όπου ο Σβαρτσενέγκερ συνεργάζεται με τους Guns N' Roses. 

To 2009 κυκλοφόρησε ως DVD στο Family Jewels Disc 3 της συλλογής Backtracks. Δε συμπεριλήφθη στην πρώτη έκδοση του Family Jewels, καθώς περιείχε πλάνα από την ταινία Last Action Hero, οι οποίες προστατεύονταν από πνευματικά δικαιώματα. 

Τα μέλη του συγκροτήματος
 Άνγκους Γιανγκ - κιθάρα
 Μάλκολμ Γιανγκ - κιθάρα
 Μπράιαν Τζόνσον - φωνητικά
 Κλιφ Ουΐλλιαμς - μπάσσο
 Κρις Σλέιντ - ντραμς

Ήταν το τελευταίο βίντεο των AC/DC, στο οποίο συμμετείχε ο Κρις Σλέιντ, αφού το 1994 απολύθηκε, ώστε να επιστρέψει ο Φιλ Ρουντ. 

Η θέση του στα τσαρτ

ΈτοςΧώραΤσαρτΚορυφαία θέση1993ΑυστραλίαARIA Singles ChartNo. 191993ΑυστρίαAustrian Singles ChartNo. 231993ΓαλλίαFrench Singles ChartNo. 141993ΓερμανίαGerman Singles ChartNo. 201993ΟλλανδίαDutch Singles ChartNo. 181993ΝορβηγίαNorwegian Singles ChartNo. 81993ΣουηδίαSwedish Singles ChartNo. 111993ΕλβετίαSwiss Singles ChartNo. 51993Ηνωμένο ΒασίλειοUK Singles ChartNo. 231993Ηνωμένες ΠολιτείεςBillboard Hot 100No. 651993Ηνωμένες ΠολιτείεςHot Mainstream Rock TracksNo. 1

Παραπομπές

 Εξωτερικοί σύνδεσμοι 
 Βίντεο κλιπ
 Στίχοι 

Κατηγορία:Τραγούδια των AC/DC
Κατηγορία:Τραγούδια του 1993
Κατηγορία:Singles του 1993
Κατηγορία:Singles της Atco Records